**АНОТАЦИЯ НА КУРС**

**Специализирана езикова терминология в областта на медицинската физика**

Обучението следва да се проведе по програма, насочена към създаване на практически умения и компетентности за използване на специфична терминология на английски език в областта на медицинската физика.

Програмата трябва да се базира на съвременен подход при изучаването на езиковата терминология, като комбинира основни знания с подходящи практически упражнения (текстове, игри с практически ситуации, интерактивни упражнения и др). На курсистите трябва да бъдат предоставени и допълнителни материали и задачи за самостоятелна работа, с цел практикуване и затвърждаване на придобитите езикови умения в контекста на обучението. Очаква се обучаемите да получат и допълнителни компетентности, развиващи техните презентационни и комуникационни умения в посока професионалните им ангажименти в областта на медицинската физика.

Обучението завършва с презентация и/или подготовка в писмена форма на научен текст в областта на медицинската физика.

След завършване на обучението, обучаемите трябва:

* да разбират и да могат да извличат информация от писмени източници в областта на медицинската физика;
* да умеят да формулират и изказват професионална научна теза на английски език в областта на обучението;
* да умеят да изразят професионалното си мнение в писмен или устен вид;
* да са способни да създават презентации на професионални теми;
* да умеят да представят научни резултати в областта на медицинската физика.